9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Β6/407/1197 της 24 Αυγ. /22 Σεπτ. 1977 (ΦΕΚ Β΄ 909) Περί των καθηκόντων των ελεγκτών ιατρών και του λοιπού πάσης φύσεως προσωπικού του ΤΕΒΕ. Έχοντες υπ’ όψει: 1.Τας διατάξεις του εδαφ. β της παρ. 2 του άρθρου 10 του Νόμου 656/77 «περί οργανώσεως και επεκτάσεως της υπό του Ταμείου Ασφαλίσεως Επαγγελματικών και Βιοτεχνών Ελλάδος (Τ.Ε.Β.Ε.) παρεχομένης Υγειονομικής Περιθάλψεως» 2.Τας διατάξεις του Ν. 400/76 «περί Υπουργικού Συμβουλίου και Υπουργείων» εν συνδυασμώ προς την υπ’ αριθ. Δ3/2861/76 κοινήν απόφασιν Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/1976 τ.Β΄). 3.Γνώμην του Διοικητικού Συμβουλίου του ΤΕΒΕ διατυπωθείσαν κατά την υπ’ αριθ. 801/10.8.1977 συνεδρίασιν αυτού, αποφασίζομεν: Άρθρον 1. Ο Προϊστάμενος της Υγειονομικής Υπηρεσίας Αναπληρωτής Γενικός Διευθυντής επικουρεί τον Γενικόν Διευθυντήν εις θέματα υγειονομικής προστασίας των δικαιούχων, περιλαμβανομένου και του ελέγχου των πάσης φύσεως φορέων δια την εκτέλεσιν της υγειονομικής περιθάλψεως του ΤΕΒΕ και των επιφορτισμένων προς τούτο οργάνων: Ειδικώτερον: 1.Παρακολουθεί την εύρυθμον λειτουργίαν της όλης Υγειονομικής Υπηρεσίας. 2.Εισηγείται παν κατά την κρίσιν του ενδεικνυόμενον μέτρον προς βελτίωσιν της παρεχομένης περιθάλψεως. 3.Επιλαμβάνεται εν συνεργασία μετά των διοικητικών υπηρεσιών του Ταμείου της μελέτης των μετά των θεραπευτηρίων, εργαστηρίων, και πάσης φύσεως Υγειονομικών Οργάνων, συμβάσεων τιμολογίων, νοσηλίων κ.λπ. και εισηγείται σχετικώς εις τον Διοικητήν. 4.Επιλαμβάνεται ωσαύτως της μελέτης των σχεδίων Κανονισμών και αποφάσεων επί των θεμάτων παροχής περιθάλψεως και των αναγκαίων τροποποιήσεων κατά τας εκάστοτε διαμορφουμένας, εν τω Κλάδω Υγείας, συνθήκας. Άρθρον 2. Καθήκοντα ελεγκτών ιατρών Οι ελεγκταί ιατροί έχουν τα κάτωθι καθήκοντα: 1.Εγκρίνουν την εις θεραπευτήρια είσοδον των ησφαλισμένων και ελέγχουν την νοσηλείαν από απόψεως θεραπευτικής και διαιτητικής. 2.Βεβαιούν υπευθύνως την ημερομηνίαν εισόδου και εξόδου των ασθενών. 3.Θεωρούν τας εκδιδομένας υπό του θεράποντος ιατρού του Θεραπευτηρίου συνταγάς φαρμάκων, παρακλινικάς εξετάσεις και λοιπάς θεραπείας αναλόγως των εκάστοτε κατά περίπτωσιν ενδείξεων και αποφασίζουν δια την ημερομηνίαν εξόδου του ασθενούς εκ της κλινικής. 4.Εκδίδουν τας συνταγάς φαρμάκων και ειδικάς θεραπείας εις τους εξερχομένους των Θεραπευτηρίων. 5.Ελέγχουν την κατά νόμον προβλεπομένην σύνθεσιν του Υγειονομικού προσωπικού του Θεραπευτηρίου και των εν αυτώ λειτουργούντων εργαστηρίων ως και την τοιαύτην του νοσηλευτικού προσωπικού και υποβάλλουν έκθεσιν ανά εξάμηνον. 6.Υποβάλλουν εις τον Προϊστάμενον της Υγειονομικής Υπηρεσίας και την Διοικητικήν Υπηρεσίαν ημερήσιον δελτίον κινήσεως των εις τα Θεραπευτήρια νοσηλευομένων. 7.Ελέγχουν τους λογαριασμούς νοσηλίων των Θεραπευτηρίων της αρμοδιότητος αυτών κατά τας παρεχομένας εκάστοτε οδηγίας. 8.Θεωρούν τα υπό θεραπευτών ιατρών εκδιδόμενα παραπεμπτικά δι’ ενέργειαν παρακλινικών εξετάσεων και ειδικών θεραπειών. 9.Ελέγχουν τους υποβαλομένους λογαριασμούς των πάσης φύσεως συμβεβλημένων εργαστηρίων της εξωνοσοκομειακής περιθάλψεως και ενεργούν έλεγχον δια την καλήν λειτουργίαν και την τήρησιν των συμβατικών όρων υποβαλλόντες σχετικάς εκθέσεις εις τον Προϊστάμενον της Υγειονομικής Υπηρεσίας. 10.Ελέγχουν και υποβάλλουν να εξάμηνον εκθέσεις ποιότητος των θεραπευτών ιατρών, αφορώσας εις την στάθμην των παρεχομένων ιατρικών φροντίδων, το είδος και την αναγκαιότητα των χορηγουμένων εκάστοτε φαρμάκων ως και την αναγκαιότητα των αναγραφομένων παρακλινικών εξετάσεων, ειδικών θεραπειών και φυσικοθεραπειών. Επίσης ελέγχουν την ακριβή τήρησιν υπό τω θεραπευτών ιατρών των όρων και των εκάστοτε εκδιδομένων εγκυκλίων της υπηρεσίας. 11.Εκτελούν πάσαν ετέραν υπηρεσίαν ανατιθεμένην αυτοίς αρμοδίως. Άρθρον 3. Καθήκοντα Φαρμακοποιών Οι Φαρμακοποιοί έχουν τα κάτωθι καθήκοντα: 1.Κύριον έργον των Φαρμακοποιών είναι η εποπτεία των μετά του Ταμείου συμβεβλημένων φαρμακείων και η παρακολούθησις της υπ’ αυτών ακριβούς εκτελέσεως των εν τη μετά του Ταμείου συμβάσει όρων και της συμμορφώσεώς των προς τας εκ Κανονισμών, εγκυκλίων και λοιπών οδηγιών απορρεούσας υποχρεώσεις των και εν γένει η παρακολούθησις της κανονικής διεξαγωγής της φαρμακευτικής περιθάλψεως των ησφαλισμένων της Περιφερειακής Μονάδος. 2.Συντάσσουν τας σχετικάς προς την φαρμακευτικήν περίθαλψιν των ησφαλισμένων μελέτας, στατιστικάς και οδηγίας. 3.Έχουν υπό την άμεσον επίβλεψίν των το βοηθητικόν φαρμακευτικόν προσωπικόν. 4.Εξετάζουν παν παράπονον των ησφαλισμένων δια τυχόν πλημελή εξυπηρέτησίν των υπό των συμβεβλημένων φαρμακείων. 5.Επιβλέπουν την εν γένει προς τους ησφαλισμένους συμπεριφοράν των Διευθυντών και του προσωπικού των φαρμακείων και την πρόθυμον και μετ’ επιμελείας εξυπηρέτησιν τούτων. 6.Αναφέρουν αμελλητί, οιανδήποτε παράλειψιν των φαρμακείων, δι’ εγγράφου εκθέσεώς των εις την Διοίκησιν του ΤΕΒΕ προς λήψιν κατά του παραβάτου των επιβαλλομένων μέτρων, εισηγούμενοι άμα και την ανάλογον, προς την εκάστοτε περίπτωσιν κύρωσιν. 7.Ελέγχουν τους υποβαλλομένους λογαριασμούς των φαρμακείων και την τιμολόγησιν των συνταγών και εισηγούνται την πληρωμήν εις τους δικαιούχους των δικαιολογημένως εκτελεσθεισών υπό μη συμβεβλημένων φαρμακείων συνταγών. 8.Παρέχουν τας αναγκαίας οδηγίας και διασαφήσεις προς τους ελέγχοντας την τιμολόγησιν των συνταγών βοηθούς φαρμακοποιών. 9.Οι Φαρμακοποιοί δέον όπως απέχουν αυστηρώς, έστω και απλής συστάσεως προς τους ησφαλισμένους εκτελέσεως των συνταγών εις ωρισμένα Φαρμακεία. (Αντί για τη σελ. 206,11(α) Σελ. 206,11(β) Τεύχος Ε93-Σελ. 19 Κλάδος Ασθενείας Τ.Ε.Β.Ε. 39.Δ.δ.9 Άρθρον 4. Καθήκοντα Βοηθών Φαρμακοποιών. Οι Βοηθοί Φαρμακοποιών έχουν τα κάτωθι καθήκοντα: 1.Επικουρούν τους προϊσταμένους αυτών φαρμακοποιούς εις τας περί ων το προηγούμενον άρθρον αρμοδιότητας τελούντες υπό την άμεσον εποπτείαν τούτων. 2.Εις όσας περιφερειακάς μονάδας δεν υπηρετεί Φαρμακοποιός οι βοηθοί φαρμακοποιών ασκούν τα εν παραγρ. 1, 2, 4, 5, 6, 7 και 9 του προηγουμένου άρθρου καθήκοντα και υπέχουν τας αυτάς με τους φαρμακοποιούς υποχρεώσεις.